Limhamn oppstod som fiskevær og industristed og nevnes første gangen allerede i 1522. I 1886 ble Limhamn en administrativ enhet for tettsted (municipalsamhälle) innen Hyllie kommun, Oxie härad, daværende Malmöhus län. I 1889 ble Malmö-Limhamns järnväg (MLJ, på folkemunne kalt "Sillabanan") anlagt, og samme år startet Skånska Cement AB en fabrikk i Limhamn, som utviklet seg veldig raskt under ledelse av R.F. Berg, også kalt "Limhamnskongen". Det ble i 1888 laget en byplan for Limhamn som avviker fra samtidens byplanleggingsmodell med et rutenettsmønster, og at større del av husene skulle være mindre hus i stedet for større bygårder med utleieleiligheter. R.F. Berg var på denne tiden en veldig drivende personlighet innen selveierbevegelsen som begynte å vokse på denne tiden, og hensikten var at hver fisker eller arbeider skulle kunne eie sin egen bolig.